AT_Ryhmatehtava_Mini-design

=Mini-design=

Tavoitteena on suunnitella ryhmässä joko gradutyöskentelyyn liittyvä tutkimusdesign tai kuvitteellinen design-tutkimus sen eri vaiheineen. Ryhmä voi halutessaan työstää useapiakin suunnitelmia.

Suunnitelmassa vaiheet on visualisoitu. Suunnitelmassa ilmenee vaiheiden lisäksi seuraavat tiedot:
 * haaste, johon haetaan vastausta (miksi tutkimus on tarpeen ja mihin kysymykseen/-iin tutkimus tulee vastaamaan)
 * menetelmät, joilla vastausta haetaan (kuka, mitä, missä, milloin)
 * odotetut tulokset ja niiden merkitys

Ryhmä organisoi itse työskentelynsä. Vuorovaikutukseen voi vapaasti käyttää Edutoolin ACP-palvelua.

Valmiit suunnitelmat esitellään 15.2. lähitapaamisessa.

Miten tukea kaksoistutkintoa opiskelevien äidinkielen opiskelumotivaatiota?
Suuri osa kaksoistutkintoa suorittavista keskeyttää lukio-opinnot ja jatkaa ammatillisia opintojaan. Tarkoituksena on selvittää, mikä saa opiskelijat luopumaan kaksoistutkinnon suorittamisesta ja miten heidän lukio-opintojaan voitaisiin tukea. Tarkemmin haluamme tutkia, miten teknologiatuettu oppiminen voisi tukea opiskelijoiden motivaatiotaoppia äidinkieltä.


 * Tutkimuksen vaiheet:**
 * Alkutilanteen kartoitus: Kyselylomakkeella selvitetään, mitkä syyt saavat opiskelijat keskeyttämään lukio-opintonsa.
 * Brainstorming: Ideoidaan yhdessä opiskelijoiden ja opettajien kanssa erilaisia tapoja käyttää teknologiaa ja tehdä sen avulla äidinkielen opiskelusta motivoivampaa.
 * Teoriapohjan rakentaminen: Motivaatio- ja oppimisteoriaa.
 * Pedagogisen mallin valinta/rakentaminen alkukartoituksen ja teorian pohjalta.
 * Käytettävien teknologisten työkalujen valinta.
 * Teknologiatuetun kurssin toteuttaminen. Opiskelijat testaavat designin toimivuutta.
 * Aineiston kerääminen kurssin aikana. (Aineistonkeruutavat määräytyvät valitun pedagogisen mallin ja käytettävien työkalujen mukaan.)
 * Palautteen kerääminen opiskelijoilta.
 * Aineiston analysointi.
 * Reflektointi.
 * Uuden design-syklin suunnittelu.